
ΤΕΥΧΟΣ ΔΕΥΤΕΡΟ 


Αρ 


. Φύλλου 1811 


ΑΠΟΦΑΣΕΙΣ 

Αριθμ. Γ4β/Γ.Π.οικ.378 58 

Τροποποίηση και αντικατάσταση της αριθμ. Α2β/ 
Γ.Π.οικ.48427/23-6-2017 (ΦΕΚ Β'2162) απόφασης 
του Υπουργού Υγείας περί καθορισμού κριτηρί¬ 
ων, μοριοδότησης και προσόντων κατά κλάδο 
και ειδικότητα που αφορούν στη διαδικασία πρό¬ 
σληψης του προσωπικού των Τοπικών Ομάδων 
Υγείας, όπως ορίζεται στο τρίτο εδάφιο της πα¬ 
ραγράφου 4 του άρθρου 106 του ν. 4461 /2017. 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 106 του ν. 4461/2017 «Μεταρρύθμι¬ 
ση της Διοικητικής Οργάνωσης των υπηρεσιών ψυχι¬ 
κής υγείας, Κέντρα Εμπειρογνωμοσύνης σπάνιων και 
πολύπλοκων νοσημάτων, τροποποίηση συνταξιοδοτι- 
κών ρυθμίσεων του ν. 4387/2016 και άλλες διατάξεις» 
(ΦΕΚ 38 Α'). 

β) Του άρθρου 12 του ν. 4325/2015 (ΦΕΚ 47 Α') «Εκ¬ 
δημοκρατισμός της Διοίκησης -Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις», όπωςτροποποιήθηκε, συ¬ 
μπληρώθηκε και ισχύει. 

γ)Του άρθρου 1 του ν. 4250/2014 (ΦΕΚ 74 Α'-Διορθ. 
σφαλμ. στο ΦΕΚ 111 Α') «Διοικητικές Απλουστεύσεις - Κα¬ 
ταργήσεις, Συγχωνεύσεις Νομικών Προσώπων και Υπη¬ 
ρεσιών του Δη μοσίου Τομέα - Τ ροποποίηση Διατάξεων 
του π.δ. 318/1992 (ΦΕΚ 161 Α') και λοιπές ρυθμίσεις» 
όπωςτροποποιήθηκε, συμπληρώθηκε και ισχύει. 

δ) Του ν. 3868/2010 «Αναβάθμιση του Εθνικού Συστή¬ 
ματος Υγείας και λοιπές διατάξεις αρμοδιότητας του 
Υπουργείου Υγείας και Κοινωνικής Αλληλεγγύης» (ΦΕΚ 
129 Α'), όπωςτροποποιήθηκε, συμπληρώθηκε και ισχύει. 

στ) Τ ου άρθρου 3 του ν. 3329/2005 (ΦΕΚ Α' 81) «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις». 


ζ) Του π.δ. 121/2017 «Οργανισμός του Υπουργείου 
Υγείας» (ΦΕΚ 148 Α'), όπως τροποποιήθηκε και ισχύει. 

η) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών, και 
Υφυπουργών» (ΦΕΚ 116 Α'). 

θ) Τ ου π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
το προσωπικό με σχέση εργασίας ιδιωτικού δικαίου του 
Δημοσίου, των Οργανισμών Τοπικής Αυτοδιοίκησης 
και των λοιπών Νομικών Προσώπων Δημοσίου Δικαίου 
(ΦΕΚ 191 Α'), όπως τροποποιήθηκε με το ν. 3801/2009 
"Ρυθμίσεις θεμάτων προσωπικού με σύμβαση εργασίας 
ιδιωτικού δικαίου αορίστου χρόνου και άλλες διατάξεις 
οργάνωσης και λειτουργίας της Δημόσιας Διοίκησης"» 
(ΦΕΚ 163 Α'), όπως ισχύει. 

2. Τις αποφάσεις: 

α) Την Υ25/6-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (ΦΕΚ 2144 Β'). 

β) Την Γ3α/Γ.Π. οικ. 43718/8-6-2017 κοινή υπουργική 
απόφαση «Καθορισμός αποδοχών προσωπικού Τοπι¬ 
κών Ομάδων Υγείας (Τ.ΟΜ.Υ.) κατ’ εφαρμογή της παρ. 
5(α) του άρθρου 106τουν. 4461/2017 (ΦΕΚ38 Α')» (ΦΕΚ 
2120/Β’ 2017, ΑΔΑ:7ΗΟΘ465ΦΥΟ-1 ΧΡ). 

3. Την Α2β/Γ.Π.οικ.48427/23-6-2017 (ΦΕΚ Β' 2162 ΑΔΑ 
Ψ2Ρ3465ΦΥΟ-Ω96) απόφαση του Υπουργού Υγείας «κα¬ 
θορισμός κριτηρίων, μοριοδότησης και προσόντων κατά 
κλάδο και ειδικότητα που αφορούν στη διαδικασία πρό¬ 
σληψης του προσωπικού των Τοπικών Ομάδων Υγείας, 
όπως ορίζεται στο τρίτο εδάφιο της παραγράφου 4 του 
άρθρου 106 του ν. 4461/2017». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, σύμφωνα μετην Β1 α/37213/15-5-2018 
βεβαίωση της Γ.Δ.Ο.Υ., αποφασίζουμε: 

Την τροποποίηση και αντικατάσταση της ανωτέρω (3) 
σχετικής με θέμα «καθορισμός κριτηρίων, μοριοδότησης 
και προσόντων κατά κλάδο και ειδικότητα που αφορούν 
στη διαδικασία πρόσληψης του προσωπικού των Τοπι¬ 
κών Ομάδων Υγείας, όπως ορίζεται στο τρίτο εδάφιο 
της παραγράφου 4 του άρθρου 106 του ν. 4461/2017», 
ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 1811/21.05.2018 


Άρθρο πρώτο 
ΓΕΝΙΚΕΣ ΑΡΧΕΣ 

Για την υποστήριξη του έργου που παρέχουν οι 
δημόσιες δομές παροχής υπηρεσιών Πρωτοβάθμιας 
Φροντίδας Υγείας και οι αποκεντρωμένες μονάδες 
τους, συγκροτούνται, με απόφαση του Διοικητή της 
οικείας Υγειονομικής Περιφέρειας, Τοπικές Ομάδες 
Υγείας (Τ.ΟΜ.Υ.), αποτελούμενες από Ιατρικό, Νοση¬ 
λευτικό, λοιπό μη Ιατρικό και Διοικητικό Προσωπικό, 
όπως ειδικότερα προσδιορίζεται στην παράγραφο 3 
του άρθρου 106 του ν. 4461/2017 και στο άρθρο Δεύ¬ 
τερο της παρούσας. 

Συγκεκριμένα, κάθε Τ.ΟΜ.Υ. αποτελείται κατ' ελάχι- 
στον από έναν (1) Ιατρό Γενικής Ιατρικής ή Παθολογίας 
ή Παιδιατρικής, έναν υπάλληλο (1) ΠΕ Νοσηλευτικής ή 
ΤΕ Νοσηλευτικής ή ΔΕ Βοηθών Νοσηλευτών ή ΤΕ Επι- 
σκεπτών/τριών Υγείας και έναν υπάλληλο (1) ΠΕ Διοι- 
κητικού-Οικονομικού ή ΤΕ Διοίκησης Μονάδων Υγείας 
ή ΔΕ Διοικητικών Γραμματέων. 

Κατ' ανώτατο κάθε Τ.ΟΜ.Υ. αποτελείται από: 

•Τέσσερις (4) ιατρούς κατηγορίας ΠΕ Ιατρών ειδικό¬ 
τητας Γενικής Ιατρικής ή ΠΕ Ιατρών ειδικότητας Παθο¬ 
λογίας. 

• Έναν (1) ιατρό κατηγορίας ΠΕ Ιατρών ειδικότητας 
Παιδιατρικής. 

• Δύο (2) υπαλλήλους ΠΕ Νοσηλευτικής, εν ελλείψει 
αυτών, ΤΕ Νοσηλευτικής και εν ελλείψει αυτών ΔΕ Βοη¬ 
θών Νοσηλευτών. 

• Δύο (2) υπαλλήλους κατηγορίας ΤΕ Επισκεπτών/τριών 
Υγείας. 

• Έναν (1) υπάλληλο κατηγορίας ΠΕ Κοινωνικής Εργα¬ 
σίας (Κοινωνικών Λειτουργών) και εν ελλείψει αυτών ΤΕ 
Κοινωνικής Εργασίας (Κοινωνικών Λειτουργών). 

• Δύο (2) υπαλλήλους κατηγορίας ΠΕ Διοικητικού/Οι- 
κονομικού, εν ελλείψει αυτών ΤΕ Διοίκησης Μονάδων 
Υγείας και Πρόνοιας και εν ελλείψει αυτών ΔΕ Διοικητι¬ 
κών Γραμματέων. 

Το προσωπικό που στελεχώνει τιςΤ.ΟΜ.Υ. προσλαμβά¬ 
νεται με σύμβαση εργασίας ιδιωτικού δικαίου ορισμένου 
χρόνου πλήρους και αποκλειστικής απασχόλησης διε¬ 
τούς διάρκειας, η οποία δύναται να ανανεώνεται μέχρι 
τη λήξη του προγράμματος, σύμφωνα με τους πίνακες 
οι οποίοι συντάσσονται ανά κατηγορία, κλάδο, ειδικό¬ 
τητα και γεωγραφική κατανομή, μετά από σχετική προ- 
κήρυξη-πρόσκληση εκδήλωσης ενδιαφέροντος, η οποία 
εκδίδεται από το Υπουργείο Υγείας και εγκρίνεται από 
το Ανώτατο Συμβούλιο Επιλογής Προσωπικού (Α.Σ.Ε.Π.), 
σύμφωνα με τα προβλεπόμενα στα επόμενα άρθρα της 
παρούσας. 

Άρθρο δεύτερο 
ΠΙΝΑΚΕΣ ΚΑΤΑΤΑΞΗΣ 

Για την κατάταξη των υποψηφίων καταρτίζονται, ανά 
κατηγορία, κλάδο ή/και ειδικότητα, πίνακες κατάταξης, 
σύμφωνα με τη διάρθρωση της παραγράφου 3 του άρ¬ 
θρου 106 του ν. 4461/2017, ως εξής: 

α) ΠΕ Ιατρών με ειδικότητα Γενικής Ιατρικής, Παθολο¬ 
γίας και Παιδιατρικής. 


β) ΠΕ Νοσηλευτικής. 

γ) ΠΕ Κοινωνικών Λειτουργών. 

δ) ΠΕ Διοικητικού/Οικονομικού. 

ε)ΤΕ Νοσηλευτικής. 

στ) ΤΕ Κοινωνικών Λειτουργών. 

ζ) ΤΕ Επισκεπτών/-τριών Υγείας. 

η) ΤΕ Διοίκησης Μονάδων Υγείας και Πρόνοιας. 

θ) ΔΕ Βοηθών Νοσηλευτών/-τριών. 

ι) ΔΕ Διοικητικών Γραμματέων. 

Άρθρο τρίτο 

ΠΡΟΣΟΝΤΑ ΠΡΟΣΛΗΨΗΣ 

Σύμφωνα με την ανωτέρω κατάταξη, καταρτίζονται 
πίνακες κατά κατηγορία, κλάδο και ειδικότητα, στους 
οποίους εντάσσονται οι υποψήφιοι όλων των προβλεπο- 
μένων από τις ισχύουσες διατάξεις κατηγοριών, κλάδων 
και ειδικοτήτων, με κριτήρια σύμφωνα με τα παρακάτω 
προσόντα: 

Α. ΠΕ Ιατρών ειδικότητας Γενικής Ιατρικής, Παθολογίας 
και Παιδιατρικής 
(πίνακες 1, 2 και 3) 

Α.1. Υποχρεωτικά Προσόντα: 

α) Πτυχίο ή δίπλωμα Ιατρικής της ημεδαπής ή άλλος 
ισότιμος τίτλος της αλλοδαπής, 
β) Άδεια άσκησης ιατρικού επαγγέλματος, 
γ) Τίτλος ιατρικής ειδικότητας, 
δ) Βεβαίωση εκπλήρωσης υποχρεωτικής υπηρεσίας 
υπαίθρου ή νόμιμης απαλλαγής, εφόσον υπήρχε έκτου 
νόμου υποχρέωση προς τούτο, 
ε) Βεβαίωση εγγραφής μέλους ιατρικού συλλόγου. 
Α.2. Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση χειρισμού Η/Υ. 
θ) Γνώση ξένων γλωσσών. 

Β. ΠΕ Νοσηλευτικής 
(πίνακας 4) 

Β.1. Υποχρεωτικά Προσόντα: 
α) Πτυχίο ή δίπλωμα Νοσηλευτικής, 
β) Άδεια άσκησης επαγγέλματος Νοσηλευτή- Νοση- 
λεύτριας ή βεβαίωση ότι πληροί όλες τις νόμιμες προϋ¬ 
ποθέσεις για την άσκηση του επαγγέλματος Νοσηλευτή- 
Νοσηλεύτριας. 




Τεύχος ΒΊ 811/21.05.2018 

γ) Ταυτότητα μέλους της Ένωσης Νοσηλευτών/-τριών 
Ελλάδος (Ε.Ν.Ε.), η οποία να είναι σε ισχύ ή βεβαίωση 
ανανέωσης εγγραφής στην Ένωση Νοσηλευτών Ελλάδος 
(Ε.Ν.Ε.) του τρέχοντος έτους ή βεβαίωση εγγραφής στην 
Ένωση Νοσηλευτών Ελλάδας (Ε.Ν.Ε.), για όσους εγγρά- 
φονται για πρώτη φορά, η οποία είναι σε ισχύ μέχρι το 
τέλος Φεβρουάριου του επόμενου έτους από την έκδοσή 
της, σύμφωνα με τα οριζόμενα στο άρθρο 4, παρ.5 του 
ν. 3252/2004. 

Β.2. Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση χειρισμού Η/Υ. 
θ) Γνώση ξένων γλωσσών. 

Γ. ΠΕ Κοινωνικής Εργασίας/Κοινωνικών Λειτουργών 
(πίνακας 5) 

Γ.1. Υποχρεωτικά Προσόντα: 

α) Πτυχίο ή δίπλωμα Κοινωνικής Εργασίας ή Κοινωνι¬ 
κής Διοίκησης, 

β) Άδεια άσκησης επαγγέλματος κοινωνικού λειτουρ¬ 
γού ή κοινωνικής εργασίας ή βεβαίωση ότι πληροί όλες 
τις νόμιμες προϋποθέσεις για την άσκηση του επαγγέλ¬ 
ματος Κοινωνικού Λειτουργού. 

Γ2. Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση χειρισμού Η/Υ. 
θ) Γνώση ξένων γλωσσών. 

Δ. ΠΕ Διοικητικού - Οικονομικού 
(πίνακας 6) 

Δ.1. Υποχρεωτικά Προσόντα: 

α) Οποιοδήποτε πτυχίο ή δίπλωμα ΑΕΙ ή δίπλωμα Ελ¬ 
ληνικού Ανοικτού Πανεπιστημίου (Ε.Α.Π.) ΑΕΙ ή Προγραμ¬ 


μάτων Σπουδών Επιλογής (Π.Σ.Ε.) ΑΕΙ της ημεδαπής ή 
άλλος ισότιμος τίτλος της αλλοδαπής, 
β) Γνώση χειρισμού Η/Υ. 
γ) Γνώση μίας τουλάχιστον ξένης γλώσσας. 

Δ.2. Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση και Οικονομικά, 
ζ) Εμπειρία στο αντικείμενο της προς κάλυψη θέσης 
ή/και εμπειρία σε φορείς παροχής υπηρεσιών υγείας. 

Ε.ΤΕ Νοσηλευτικής 
(πίνακας 7) 

Ε.1. Υποχρεωτικά προσόντα: 

α) Πτυχίο ή δίπλωμα τμήματος Νοσηλευτικής (Α.Τ.Ε.Ι. ή 
το ομώνυμο πτυχίο ή δίπλωμα Π.Σ.Ε. (Τ.Ε.Ι.) ή αντίστοιχο 
κατά ειδικότητα πτυχίο ή δίπλωμα Α.Τ.Ε.Ι. ή Π.Σ.Ε. (Τ.Ε.Ι.) 
της ημεδαπής ή ισότιμος και αντίστοιχος τίτλος της ημε¬ 
δαπής ή αλλοδαπής ή το ομώνυμο ή αντίστοιχο κατά 
ειδικότητα πτυχίο Κ.Α.Τ.Ε.Ε. ή ισότιμος και αντίστοιχος 
τίτλος της ημεδαπής ή αλλοδαπής). 

β) Άδεια άσκησης επαγγέλματος Νοσηλευτή- Νοση- 
λεύτριας ή βεβαίωση ότι πληροί όλες τις νόμιμες προϋ¬ 
ποθέσεις για την άσκηση του επαγγέλματος Νοσηλευτή- 
Νοσηλεύτριας. 

γ) Ταυτότητα μέλους της Ένωσης Νοσηλευτών/τριών 
Ελλάδος (ΕΝΕ), η οποία να είναι σε ισχύ ή βεβαίωση ανα¬ 
νέωσης εγγραφής στην Ένωση Νοσηλευτών Ελλάδος 
(ΕΝΕ) του τρέχοντος έτους ή βεβαίωση εγγραφής στην 
Ένωση Νοσηλευτών Ελλάδας (ΕΝΕ), για όσους εγγρά- 
φονται για πρώτη φορά, η οποία είναι σε ισχύ μέχρι το 
τέλος Φεβρουάριου του επόμενου έτους από την έκδοση 
της, σύμφωνα με τα οριζόμενα στο άρθρο 4, παρ.5 του 
ν. 3252/2004. 

Ε.2 Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης. 

η) Γνώση χειρισμού Η/Υ. 
θ) Γνώση ξένων γλωσσών. 

ΣΤ.ΤΕ Κοινωνικών Λειτουργών 
(πίνακας 8) 

ΣΤ.1. Υποχρεωτικά Προσόντα: 
α) Πτυχίο ή δίπλωμα τμήματος Κοινωνικής Εργασίας 
(Α.Τ.Ε.Ι. ή το ομώνυμο πτυχίο ή δίπλωμα Π.Σ.Ε. (Α.Τ.Ε.Ι.) 
ή αντίστοιχο κατά ειδικότητα πτυχίο ή δίπλωμα Α.Τ.Ε.Ι. ή 
Π.Σ.Ε. (Α.Τ.Ε.Ι.) της ημεδαπής ή ισότιμος και αντίστοιχος 
τίτλος της ημεδαπής ή αλλοδαπής ή το ομώνυμο ή αντί¬ 
στοιχο κατά ειδικότητα πτυχίο Κ.Α.Τ.Ε.Ε. ή ισότιμος και 
αντίστοιχος τίτλος της ημεδαπής ή αλλοδαπής). 

β) Άδεια άσκησης επαγγέλματος κοινωνικού λειτουρ¬ 
γού ή κοινωνικής εργασίας ή βεβαίωση ότι πληροί όλες 
τις νόμιμες προϋποθέσεις για την άσκηση του επαγγέλ¬ 
ματος Κοινωνικού Λειτουργού. 

ΣΤ.2. Πρόσθετα προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση χειρισμού Η/Υ. 
θ) Γνώση ξένων γλωσσών. 

Ζ.ΤΕ Επισκεπτών/-τριών Υγείας 
(πίνακας 9) 

Ζ.1. Υποχρεωτικά προσόντα: 

α) Πτυχίο ή δίπλωμα τμήματος Επισκεπτών και Επισκε- 
πτριών Υγείας ή Δημόσιας Υγείας και Κοινοτικής Υγείας 
με κατεύθυνση Κοινοτικής Υγείας (Α.Τ.Ε.Ι. ή το ομώνυμο 
πτυχίο ή δίπλωμα Π.Σ.Ε. (Α.Τ.Ε.Ι.) ή αντίστοιχο κατά ειδι¬ 
κότητα πτυχίο ή δίπλωμα Α.Τ.Ε.Ι. ή Π.Σ.Ε. (Α.Τ.Ε.Ι.) της ημε¬ 
δαπής ή ισότιμος και αντίστοιχος τίτλος της ημεδαπής ή 
αλλοδαπής ή το ομώνυμο ή αντίστοιχο κατά ειδικότητα 
πτυχίο Κ.Α.Τ.Ε.Ε. ή ισότιμος και αντίστοιχος τίτλος της 
ημεδαπής ή αλλοδαπής). 

β) Άδεια άσκησης επαγγέλματος Επισκεπτών- Επισκε- 
πτριών Υγείας ή βεβαίωση ότι πληροί όλες τις νόμιμες 
προϋποθέσεις για την άσκηση του επαγγέλματος του 
Επισκέπτη -Επισκέπτριας Υγείας. 

γ) Ταυτότητα μέλους του Πανελληνίου Συλλόγου 
Επισκεπτών Υγείας (Π.Σ.Ε.Υ.), η οποία να είναι σε ισχύ ή 
Βεβαίωση εγγραφής στον Π.Σ.Ε.Υ. για όσους εγγράφο- 
νται για πρώτη φορά, η οποία να είναι σε ισχύ μέχρι το 
τέλος Φεβρουάριου του επόμενου έτους από την έκδοση 
της, σύμφωνα με τα οριζόμενα στο άρθρο 1 παρ. 5 της 
υπουργικής απόφασης Γ4α/Γ.Π. 100714/12-12-2014 (ΦΕΚ 
3477/Β723.12.2014). 


Ζ.2 Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση χειρισμού Η/Υ. 
θ) Γνώση ξένων γλωσσών. 

Η. ΤΕ Διοίκησης Μονάδων Υγείας και Πρόνοιας 
(πίνακας 10) 

Η.1. Υποχρεωτικά Προσόντα: 

α) Πτυχίο ή δίπλωμα τμήματος Διοίκησης Μονάδων 
Υγείας και Πρόνοιας. Α.Τ.Ε.Ι. ή το ομώνυμο πτυχίο ή δί¬ 
πλωμα Προγραμμάτων Σπουδών Επιλογής (Π.Σ.Ε.) Α.Τ.Ε.Ι. 
ή αντίστοιχο κατά ειδικότητα πτυχίο ή δίπλωμα Α.Τ.Ε.Ι. 
ή Προγραμμάτων Σπουδών Επιλογής (Π.Σ.Ε.) Α.Τ.Ε.Ι. της 
ημεδαπής ή ισότιμος τίτλος σχολών της ημεδαπής ή αλ¬ 
λοδαπής, αντίστοιχης ειδικότητας ή το ομώνυμο ή αντί¬ 
στοιχο κατά ειδικότητα πτυχίο ΚΑΤΕΕ ή ισότιμος τίτλος 
της ημεδαπής ή αλλοδαπής, αντίστοιχης ειδικότητας, 
β) Γνώση χειρισμού Η/Υ. 
γ) Γνώση τουλάχιστον μίας ξένης γλώσσας. 

Η.2. Πρόσθετα, μη υποχρεωτικά, βαθμολογούμενα 
προσόντα: 

α) Διδακτορικό δίπλωμα στο γνωστικό αντικείμενο της 
προς κάλυψη θέσης. 

β) Διδακτορικό δίπλωμα σπουδών σε άλλο γνωστικό 
αντικείμενο. 

γ) Μεταπτυχιακός τίτλος σπουδών ετήσιας τουλάχι¬ 
στον φοίτησης στο γνωστικό αντικείμενο της προς κά¬ 
λυψη θέσης. 

δ) Μεταπτυχιακός τίτλος σπουδών ετήσιας τουλάχι¬ 
στον φοίτησης σε άλλο γνωστικό αντικείμενο, 
ε) Δεύτερο πτυχίο σχετικό με επαγγέλματα υγείας, 
στ) Πτυχίο σχετικό με τη Διοίκηση Μονάδων Υγείας/ 
Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης ή 
εμπειρία σε φορείς παροχής υπηρεσιών υγείας. 

Θ. ΔΕ Βοηθών ΝοσηλευτώνΛτριών 
(πίνακας 11) 

Θ.1. Υποχρεωτικά Προσόντα: 

α) Πτυχίο ή δίπλωμα ή απολυτήριος τίτλος Μέ¬ 
σης Τεχνικής Επαγγελματικής Νοσηλευτικής Σχολής 
(Μ.Τ.Ε.Ν.Σ) ή Δ.Ι.Ε.Κ ή ειδικοτήτων Βοηθών Νοσηλευ¬ 
τών ή Βοηθών Νοσοκόμων ή Νοσηλευτικής ή Νοση¬ 
λευτικής Τραυματολογίας (Βοηθός Τραυματολογίας 
ορθοπεδικής) ή Νοσηλευτικής Χειρουργείου ή Νο- 

σηλευτικής Ογκολογικών Παθήσεων (Ειδικής Νοσηλευτικής) ή Νοσηλευτικής Μονάδων Εντατικής Θεραπείας 
ή Νοσηλευτικής Ατόμων με Ψυχικές Παθήσεις ή Βοηθός Νοσηλευτικής Μαιευτικής ή Βοηθός Νοσηλευτικής 
Γενικής Νοσηλείας ή Βοηθός ΝοσηλευτικήςΤραυματολογίας ή Βοηθός Νοσηλευτικής Χειρουργείου ή Βοηθός 
Νοσηλευτικής Ογκολογικών παθήσεων ή Βοηθός Νοσηλευτικής Μονάδων Εντατικής Θεραπείας ή Βοηθός 
Νοσηλευτικής Ατόμων με Ειδικές παθήσεις ή Βοηθών Γενικής Νοσηλείας ή Βοηθός Νοσηλευτή δευτεροβάθ¬ 
μιας ή μεταδευτεροβάθμιας εκπαίδευσης της ημεδαπής ή ισότιμος τίτλος σχολών της ημεδαπής ή αλλοδαπής, 
αντίστοιχης ειδικότητας. 

β) Άδεια άσκησης επαγγέλματος βοηθού νοσηλευτή-τριας ή βεβαίωση ότι πληροί όλεςτις νόμιμες προϋποθέσεις 
για την άσκηση του επαγγέλματος του βοηθού νοσηλευτή-τριας. 

Θ.2. Πρόσθετα, μη υποχρεωτικά, βαθμολογούμενα προσόντα: 
α) Γνώση χειρισμού Η/Υ. 

γ) Δεύτερο πτυχίο σχετικό με επαγγέλματα υγείας, 
δ) Εμπειρία στο αντικείμενο της προς κάλυψη θέσης, 
ε) Γνώση ξένων γλωσσών. 

I. ΔΕ Διοικητικών Γραμματέων 
(πίνακας 12) 

1.1. Υποχρεωτικά Προσόντα: 

α) Δίπλωμα Επαγγελματικής Κατάρτισης (Ι.Ε.Κ) οποιοσδήποτε ειδικότητας του τομέα Χρηματοπιστωτικών και 
Διοικητικών Υπηρεσιών (πρώην Οικονομίας και Διοίκησης) ή Πτυχίο Β' κύκλου Σπουδών Τεχνικού Επαγγελματικού 
Εκπαιδευτηρίου (Τ.Ε.Ε), ανεξάρτητα από ειδικότητα, ή Πτυχίο Α'κύκλου Σπουδών Τεχνικού Επαγγελματικού Εκπαι¬ 
δευτηρίου (Τ.Ε.Ε) οποιοσδήποτε ειδικότητας του τομέα Οικονομίας και Διοίκησης ή Απολυτήριος τίτλος: Ενιαίου 
Λυκείου ή Ενιαίου Πολυκλαδικού Λυκείου, ανεξάρτητα από κλάδο ή ειδικότητα ή Τεχνικού Επαγγελματικού Λυκεί¬ 
ου, ανεξάρτητα από ειδικότητα ή Λυκείου Γενικής Κατεύθυνσης ή άλλος ισότιμος και αντίστοιχος τίτλος σχολικής 
μονάδας της ημεδαπής ή αλλοδαπής, 
β) Γνώση χειρισμού Η/Υ. 

γ) Γνώση τουλάχιστον μίας ξένης γλώσσας. 

1.2. Πρόσθετα, μη υποχρεωτικά, βαθμολογούμενα προσόντα: 
α) Δεύτερο πτυχίο σχετικό με επαγγέλματα υγείας. 

β) Εμπειρία στο αντικείμενο της προς κάλυψη θέσης ή εμπειρία σε φορείς παροχής υπηρεσιών υγείας. 

Άρθρο τέταρτο 
ΠΙΝΑΚΕΣ ΜΟΡΙΟΔΟΤΗΣΗΣ 

Η μοριοδότηση του προσωπικού τωνΤ.ΟΜ.Υ. στους αντίστοιχους πίνακες ανά κατηγορία, κλάδο και ειδικότητα, 
γίνεται σύμφωνα με τον ακόλουθο πίνακα: 


ΚΡΙΤΗΡΙΑ 

ΜΟΡΙΟΔΟΤΗΣΗ 

Α. Ακαδημαϊκά κριτήρια 

ΠΕ-ΤΕ 

ΔΕ 

Βαθμός Πτυχίου 1 

Βαθμός επί εκατόν δέκα(110) μονάδες 

Διδακτορικός τίτλος σπουδών στο γνωστικό αντικείμενο 
της προς κάλυψη θέσης 

Τετρακόσιες (400) μονάδες 

- 

Διδακτορικός τίτλος σπουδών σε άλλο γνωστικό αντικεί¬ 
μενο 

Διακόσιες (200) μονάδες 

- 

Μεταπτυχιακός τίτλος σπουδών ετήσιας τουλάχιστον φοί¬ 
τησης στο γνωστικό αντικείμενο της προς κάλυψη θέσης 

Διακόσιες (200) μονάδες 

- 

Μεταπτυχιακός τίτλος σπουδών ετήσιας τουλάχιστον φοί¬ 
τησης σε άλλο γνωστικό αντικείμενο 

Εκατό (100) μονάδες 

- 

Δεύτερο πτυχίο σχετικό με επαγγέλματα υγείας 

Εκατόν πενήντα (150) μονάδες 

- 

Δεύτερο πτυχίο σχετικό με τη Διοίκηση Μονάδων Υγείας ή 
με τη Διοίκηση και τα Οικονομικά 

Εκατό (100) μονάδες 

- 

Γνώση ξένης γλώσσας [με μέγιστο βαθμολογούμενο τις 
τρεις (3) ξένες γλώσσες] 5 

Άριστη: Εβδομήντα (70) μονάδες 

Πολύ καλή: Πενήντα (50) μονάδες 

Καλή: Τριάντα (30) μονάδες 

Γνώση χειρισμού Η/Υ (όπου δεν αναφέρεται ως απαραίτητο 
προσόν) στα αντικείμενα: (α) επεξεργασίας κειμένων, 

(β) υπολογιστικών φύλλων και (γ) υπηρεσιών διαδικτύου 

Ογδόντα(80) μονάδες 

Για του υποψήφιους κλάδου Δ.Ε. Δίπλωμα μεταδευτερο- 
βάθμιας επαγγελματικής εκπαίδευσης του Ο.Ε.Ε.Κ. δωδεκά¬ 
μηνης (12) τουλάχιστον φοίτησης, ή δεύτερος τίτλος σπου¬ 
δών σε αντικείμενο συναφές με το γνωστικό αντικείμενο 
της θέσης της αυτής εκπαιδευτικής βαθμίδας με τον τίτλο 
σπουδών που απαιτείται από την προκήρυξη - πρόσκληση 
εκδήλωσης ενδιαφέροντος. 6 

- 

Εκατόν 

πενήντα 

(150) 

μονάδες 

Β. Εμπειρία 

ΠΕ-ΤΕ 

ΔΕ 

Χρόνος από την ημερομηνία απόκτησης του τίτλου της 
ειδικότητας (για την κατηγορία ΠΕ Ιατρών) 

Τριακόσιες (300) μονάδες [Από ένα (1) 
έως δώδεκα (12) μήνες] 

Διακόσιες (200) μονάδες [Από δεκα¬ 
τρείς (13) έως δέκα οκτώ (18) μήνες] 

Εκατό (100) μονάδες [Από δέκα εννέα 
(19) μήνες και άνω, έως είκοσι τέσσε¬ 
ρις (24)] 

- 

ζ) Εμπειρία στο αντικείμενο της προς κάλυψη θέσης ή/και 
εμπειρία σε φορείς παροχής υπηρεσιών υγείας [έως και 
εξήντα (60) μήνες] 4 

Επτά (7) μονάδες ανά μήνα έως και τετρακόσιες εί¬ 
κοσι (420) μονάδες 

Γ. Κοινωνικά Κριτήρια 

ΠΕ-ΤΕ 

ΔΕ 

Ανήλικα τέκνα του υποψήφιου 

Για κάθε ένα από τα τέκνα πενήντα (50) μονάδες 
έως και τριακόσιες (300) μονάδες 

Υποψήφιος-τέκνο πολύτεκνης οικογένειας 10 

Εβδομήντα(70) μονάδες 

Υποψήφιος-τέκνο τρίτεκνης οικογένειας 10 

Πενήντα (50) μονάδες 

Υποψήφιος γονέας μονογονεϊκής οικογένειας 

Εκατό (100) μονάδες 

Υποψήφιος με ποσοστό αναπηρίας 67% και άνω 11 

Εκατό (100) μονάδες 

Υποψήφιος με ανήλικο τέκνο ή επιμέλεια ανηλίκου το οποίο 
έχει ποσοστό αναπηρίας 67% και άνω 11 

Εκατό (100) μονάδες 


Για κάθε κατηγορία υπολογίζονται αντίστοιχα τα μόρια σύμφωνα με τα υποχρεωτικά και μη προσόντα κάθε κα¬ 
τηγορίας, κλάδου και ειδικότητας, όπως ορίζονται στο Άρθρο Τρίτο. 


Άρθρο πέμπτο 

ΣΕΙΡΑ ΚΑΤΑΤΑΞΗΣ - ΔΙΕΥΚΡΙΝΙΣΕΙΣ ΔΙΚΑΙΟΛΟΓΗ- 
ΤΙΚΩΝ ΚΑΙ ΥΠΟΛΟΓΙΣΜΟΥ ΜΟΡΙΟΔΟΤΗΣΗΣ 

Κάθε υποψήφιος, εφόσον κατέχει τα υποχρεωτικά προ¬ 
σόντα πρόσληψης, κατατάσσεται ανά κατηγορία, κλάδο 
και ειδικότητα, εκτός αν άλλως ορίζεται στην προκήρυ¬ 
ξη - πρόσκληση εκδήλωσης ενδιαφέροντος, σε πίνακες 
κατάταξης κατά φθίνουσα σειρά συνολικής βαθμολογί¬ 
ας. Η βαθμολογία κάθε υποψηφίου προκύπτει από το 
άθροισμα της μοριοδότησης των κριτηρίων του πίνακα 
του Άρθρου Τέταρτου, λαμβανομένων υπόψη πέραν των 


υποχρεωτικών και των όποιων άλλων μη υποχρεωτικών, 
αλλά μοριοδοτούμενων προσόντων όπως αυτά αναφέ- 
ρονται στο Άρθρο Τρίτο. 

Διευκρινίζονται τα εξής: 

(1) Ο βαθμός βασικού τίτλου σπουδών Πανεπιστη¬ 
μιακής, Τεχνολογικής [βάση πέντε (5) άριστα (10)] και 
Δευτεροβάθμιας Εκπαίδευσης [αναγόμενος στην δεκά- 
βαθμη (ΙΟβαθμη) κλίμακα] υπολογίζεται με δύο δεκα¬ 
δικά ψηφία. 

(2) Για τους υποψηφίους Πανεπιστημιακής ή Τεχνο¬ 
λογικής Εκπαίδευσης (Π.Ε. ή Τ.Ε.) ως δεύτερος τίτλος 
σπουδών σε αντικείμενο συναφές με το γνωστικό αντί- 

κείμενο της θέσης, θεωρείται μόνο ο τίτλος Α.Ε.Ι. (ΠΕ) 
για τις θέσεις Πανεπιστημιακής Εκπαίδευσης (Π.Ε.) και 
μόνο ο τίτλος Α.Τ.Ε.Ι. (ΤΕ) για τις θέσεις της κατηγορίας 
Τεχνολογικής Εκπαίδευσης (Τ.Ε.). 

(3) Αν ο υποψήφιος κατέχει δεύτερο μεταπτυχιακό 
ή διδακτορικό τίτλο σπουδών, μοριοδοτείται επιπλέ¬ 
ον με ποσοστό τριάντα τοις εκατό (30%) των μορίων 
που προβλέπονται για τον αντίστοιχο πρώτο τίτλο. 
Βαθμολογούνται το μέγιστο δύο (2) μεταπτυχιακοί 
και δύο (2) διδακτορικοί τίτλοι σπουδών. Ισχύουν 
όλοι οι συνδυασμοί μεταξύ συνόλου διδακτορικών 
και συνόλου μεταπτυχιακών τίτλων, κάθε φορά όμως 
υπολογίζεται ο συνδυασμός τίτλων που αποδίδει τις 
περισσότερες μονάδες ανά κατηγορία (μεταπτυχια- 
κό/διδακτορικό). 

(4) Η εμπειρία μοριοδοτείται με επτά (7) μονάδες ανά 
μήνα και έως εξήντα (60) μήνες, και ως τέτοια θεωρείται 
η απασχόληση με σχέση εργασίας ή σύμβαση έργου στο 
δημόσιο ή τον ιδιωτικό τομέα ή άσκηση επαγγέλματος 
σε καθήκοντα ή έργα συναφή με το αντικείμενο της προς 
πλήρωση θέσης, μετά την απόκτηση του βασικού τίτλου 
σπουδών με τον οποίο ο υποψήφιος μετέχει στη διαγω- 
νιστική διαδικασία και ως προς τις περιπτώσεις για τις 
οποίες απαιτείται άδεια άσκησης επαγγέλματος, μετά 
τη λήψη της άδειας και για το ιατρικό προσωπικό μετά 
τη λήψη της σχετικής ειδικότητας στον υπολογισμό των 
μονάδων στο κριτήριο της ειδικής εμπειρίας υπολογί¬ 
ζεται και ο χρόνος που διανύθηκε δυνάμει συμβάσεων 
μιας μέρας. 

(5) Για τον υποψήφιο που γνωρίζει περισσότερες από 
μία ξένες γλώσσες η μοριοδότηση είναι αθροιστική για 
έως και τρεις (3) ξένες γλώσσες 

(6) Για τους υποψηφίους Δευτεροβάθμιας Εκπαί¬ 
δευσης (Δ.Ε.), για τους οποίους απαιτούνται ως τυπι¬ 
κά προσόντα πρόσληψης διαζευκτικά περισσότεροι 
του ενός τίτλοι σπουδών Δ.Ε., συμπεριλαμβάνεται σε 
αυτούς το δίπλωμα μεταδευτεροβάθμιας επαγγελ¬ 
ματικής εκπαίδευσης του Ο.Ε.Ε.Κ. δωδεκάμηνης (12) 
τουλάχιστον φοίτησης, ή δεύτερος τίτλος σπουδών σε 
αντικείμενο συναφές με το γνωστικό αντικείμενο της 
θέσης της αυτής εκπαιδευτικής βαθμίδας με τον τίτλο 
σπουδών που απαιτείται από την προκήρυξη - πρό¬ 
σκληση εκδήλωσης ενδιαφέροντος. Ο υποψήφιος που 
κατέχει δύο ή περισσότερους από τους τίτλους αυτούς, 
βαθμολογείται για την κατάταξη του στον πίνακα, με 
150 μονάδες για το δεύτερο τίτλο σπουδών, είτε είναι 
συναφής είτε όχι, με το γνωστικό αντικείμενο. Επίσης, 
για τους υποψήφιους του κλάδου ΔΕ Βοηθών Νοση- 
λευτών/-τριών, που κατέχουν δύο ή περισσότερους 
τίτλους σπουδών, έκαστος των οποίων ορίζεται από 
την προκήρυξη - πρόσκληση εκδήλωσης ενδιαφέρο¬ 
ντος ως τυπικό προσόν πρόσληψης, λαμβάνεται υπόψη 
για την κατάταξη τους, ο δηλωθείς από αυτούς βασι¬ 
κός τίτλος σπουδών, χωρίς να ερευνάται εάν η άδεια 
άσκησης επαγγέλματος ή η βεβαίωση αποκτήθηκε με 


βάση αυτόν τον τίτλο σπουδών. Ο δεύτερος εκ των 
αποδεκτών τίτλων σπουδών βαθμολογείται επίσης με 
150 μονάδες. 

(7) Οι υποψήφιοι για τους οποίους ισχύει το κριτή¬ 
ριο της εντοπιότητας, ήτοι είναι μόνιμοι κάτοικοι της 
Περιφερειακής Ενότητας εντός της οποίας αιτούνται 
ναπροσληφθούν σεΤοπική Ομάδα Υγείας, προτάσσο¬ 
νται έναντι των λοιπών υποψηφίων, ανεξάρτητα από 
το σύνολο των μορίων που συγκεντρώνουν, υπό την 
προϋπόθεση ότι έχουν τουλάχιστον τα υποχρεωτικά 
προσόντα της παρούσας και κατατάσσονται κατά φθί- 
νουσα σειρά συνολικής μοριοδότησης, προσκομίζο¬ 
ντας το απαραίτητο, για την απόδειξη της εντοπιότητας 
δικαιολογητικό. 

(8) Μεταξύ ισοβαθμούντων υποψηφίων προηγείται ο 
υποψήφιος που έχει περισσότερες μονάδες στο πρώτο 
κριτήριο (τίτλος σπουδών) και αν αυτές συμπίπτουν, στο 
δεύτερο κριτήριο και ούτω καθεξής. Αν εξαντληθούν όλα 
τα κριτήρια χωρίς να καταστεί δυνατός ο καθορισμός της 
σειράς μεταξύ των ισοβαθμούντων, προηγείται αυτός 
που έχει το νεότερο τίτλο σπουδών (ή ειδικότητας για 
το ιατρικό προσωπικό) με βάση το έτος απόκτησης του. 
Αν και αυτός συμπίπτει, προηγείται ο νεότερος στην ηλι¬ 
κία με βάση την ημερομηνία γέννησης του. Αν εξαντλη¬ 
θούν όλα τα παραπάνω κριτήρια, η μεταξύ τους σειρά 
καθορίζεται σε δημόσια κλήρωση από τον Διοικητή της 
οικείας Υ.Πε. 

(9) Οι τίτλοι σπουδών καθώς και οι τίτλοι ειδικότητας 
(προκειμένου για υποψήφιος ιατρούς) της αλλοδαπής 
δε θα γίνονται δεκτοί εάν δεν είναι αρμοδίως αναγνω¬ 
ρισμένοι. 

(10) Οι υποψήφιοι που είναι πολύτεκνοι ορίζονται σύμ¬ 
φωνα με τα διαλαμβανόμενα στην παρ.1 του άρθρου 6 
του ν. 3454/2006 (ΦΕΚ 75 Α'). Η ύπαρξη τριών τέκνων 
ορίζεται σύμφωνα με τα διαλαμβανόμενα στο άρθρου 
3, παρ.1 του ν. 3454/2006. Για την απόδειξη των παρα¬ 
πάνω πρέπει να υποβληθούν όλα τα κατά περίπτωση 
δικαιολογητικά, τα οποία πρέπει να έχουν εκδοθεί εντός 
του τελευταίου τριμήνου (3μηνου). 

(11) Για τους υποψηφίους με αναπηρία, ποσοστού 
εξήντα επτά τοις εκατό (67%) και άνω, που τυγχάνουν 
και κηδεμόνες ανηλίκου, με ποσοστό αναπηρίας εξήντα 
επτά τοις εκατό (67%) και άνω, η μοριοδότηση ισχύει 
σωρευτικά και οι μονάδες αθροίζονται. Σε κάθε περί¬ 
πτωση, ο υποψήφιος οφείλει να προσκομίσει σχετική 
πιστοποίηση του ποσοστού αναπηρίας από το ΚΕΠΑ 
(ν. 3863/2010, ΦΕΚ 115 Α') για κάθε μία έκτων περιπτώ¬ 
σεων που επικαλείται. Κατ’ εξαίρεση όταν οι υποψήφιοι 
πάσχουν από νοητική στέρηση ή αυτισμό ή κώφωση, 
απαιτείται ποσοστό αναπηρίας τουλάχιστον πενήντα 
τοις εκατό (50%). Η άσκηση του δικαιώματος από ένα 
μέλος της οικογένειας αυτομάτως αποκλείει τα υπόλοιπα 
μέλη της οικογένειας. 

(12) Αν ο υποψήφιος είναι άνδρας, θα πρέπει υπο¬ 
χρεωτικά να έχει εκπληρώσει τις στρατιωτικές του υπο¬ 
χρεώσεις ή να έχει νόμιμα απαλλαγεί από αυτές. Προς 

απόδειξη της εκπλήρωσης ή της νόμιμης απαλλαγής του 
θα πρέπει με την υποβολή της ηλεκτρονικής αίτησης 
και δικαιολογητικών να επιλέγει το αντίστοιχο τετρα- 
γωνίδιο-πεδίο. 

(13) Οι προϋποθέσεις όλων των δηλούμενων προσό¬ 
ντων από τους υποψηφίους θα πρέπει να συντρέχουν 
κατά το χρόνο της λήξης προθεσμίας υποβολής των 
αιτήσεων, λαμβανομένου δε ιδιαιτέρως υπόψη ότι ο 
εκάστοτε υποψήφιος μαζί με την υποβολή της αίτησής 
του, υπογράφει για την ορθότητα των υποβληθέντων 
και επικαλουμένων υπ' αυτού στοιχείων. 

Άρθρο Έκτο 
ΥΠΟΒΟΛΗ ΑΙΤΗΣΕΩΝ 

Οι υποψήφιοι, οι οποίοι κατέχουν τα υποχρεωτικά 
και τα λοιπά βαθμολογούμενα προσόντα της προκή- 
ρυξης-πρόσκλησης εκδήλωσης ενδιαφέροντος, όπως 
αυτά αναγράφονται στην παρούσα, οφείλουν να συ¬ 
μπληρώσουν και να υποβάλουν αίτηση συμμετοχής 
στο Υπουργείο Υγείας, εντός αποκλειστικής προθεσμίας 
και αποκλειστικά μέσω του διαδικτυακού τόπου που θα 
οριστεί στην προκήρυξη-πρόσκληση εκδήλωσης ενδι¬ 
αφέροντος. 

Η ηλεκτρονική αίτηση συμπληρώνεται και υποβάλλε¬ 
ται στον προαναφερθέντα διαδικτυακό τόπο σύμφωνα 
με τις οδηγίες που ορίζονται στην προκήρυξη-πρόσκλη¬ 
ση εκδήλωσης ενδιαφέροντος. Επισημαίνεται ότι η ευθύ¬ 
νη της σωστής συμπλήρωσης της ηλεκτρονικής αίτησης 
ανήκει αποκλειστικά στον υποψήφιο. Κάθε υποψήφιος 
έχει τη δυνατότητα υποβολής μίας μόνο αίτησης και 
δήλωσης έως και πέντε (5) κωδικών θέσεων με σειρά 
προτίμησης. Δεν έχουν δικαίωμα υποβολής αίτησης 
σε προκήρυξη-πρόσκληση εκδήλωσης ενδιαφέροντος 
για τη στελέχωση Τοπικών Ομάδων Υγείας, όσοι έχουν 
υπογράψει ήδη σύμβαση για τη στελέχωση Τοπικών 
Ομάδων Υγείας που προβλέπονται στο άρθρο 106 του 
ν. 4461/2017 (ΦΕΚ 38 Α'). 

Δεδομένου ότι η επεξεργασία των αιτήσεων γίνεται 
ηλεκτρονικά, οι υποψήφιοι υποχρεούνται να συμπλη¬ 
ρώσουν τα αντίστοιχα τετραγωνίδια και πεδία της ηλε¬ 
κτρονικής αίτησης, καθώς και τους κωδικούς, που ανα- 
φέρονται σε αντίστοιχα προσόντα ή κριτήρια ή ιδιότητες. 
Η ηλεκτρονική αίτηση μετά την οριστική καταχώριση της 
παρέχεται σε εκτυπώσιμη μορφή, η οποία αναγράφει και 
τον αριθμό πρωτοκόλλου ηλεκτρονικής αίτησης. Εάν δε 
συμπληρωθούν - επιλεγούν τα υποχρεωτικά τετραγω¬ 
νίδια - πεδία, τότε η αίτηση δεν καταχωρείται και είναι 
αδύνατο να υποβληθεί. 

Η αίτηση επέχει θέση υπεύθυνης δήλωσης του άρθρου 
8 του ν. 1599/1986 και η ανακρίβεια των δηλούμενων 
στοιχείων επισύρει τις προβλεπόμενες ποινικές και δι¬ 
οικητικές κυρώσεις. 

Η είσοδος στο διαδικτυακό τόπο υποβολής της ηλε¬ 
κτρονικής αίτησης γίνεται κατόπιν πιστοποίησης από 
τη Γενική Γραμματεία Πληροφοριακών Συστημάτων 
(Γ.Γ.Π.Σ.) μέσω του κόμβου της Ανεξάρτητης Αρχής Δη¬ 
μοσίων Εσόδων (Α.Α.Δ.Ε.). 


Τα απαραίτητα, κατά περίπτωση, δικαιολογητικά, μετά 
οποία αποδεικνύονται τα προσόντα, κριτήρια ή ιδιότη¬ 
τες που επικαλούνται οι υποψήφιοι με την αίτηση συμ¬ 
μετοχής τους, μαζί με εκτυπωμένη και υπογεγραμμένη 
την τελική εξατομικευμένη φόρμα, που θα προκύπτει 
από την ηλεκτρονική υποβολή της αίτησής τους, κατα¬ 
τίθενται από τους υποψηφίους αυτοπροσώπως ή από 
εξουσιοδοτημένα από αυτούς πρόσωπα ή αποστέλλο- 
νται ταχυδρομικά στο Υπουργείο Υγείας με συστημένη 
επιστολή, εντός της αποκλειστικής προθεσμίας που ορί¬ 
ζεται στην εκάστοτε προκήρυξη-πρόσκληση εκδήλωσης 
ενδιαφέροντος. 

Σε κάθε άλλη περίπτωση η αίτηση θεωρείται ότι δεν 
έχει υποβληθεί και ο υποψήφιος δεν συμμετέχει στη 
διαδικασία. 

Άρθρο Έβδομο 

ΔΙΑΔΙΚΑΣΙΑ ΕΠΙΛΟΓΗΣ - ΕΝΣΤΑΣΕΙΣ 

Για τις ανάγκες επιλογής προσωπικού των Τ.ΟΜ.Υ. συ- 
στήνονται στο Υπουργείο Υγείας οι παρακάτω επιτροπές: 

α) Επιτροπή Ελέγχου Δικαιολογητικών και Κατάρτι¬ 
σης Πινάκων η οποία είναι επταμελής και ως έργο έχει 
τον έλεγχο των αιτήσεων και των δικαιολογητικών 
και την έκδοση Προσωρινών και Οριστικών Πινάκων 
Προσληπτέων και Απορριπτέων. Μέλη της επιτροπής 
ορίζονται: 

• Δύο υπάλληλοι του Υπουργείου Υγείας 

• δύο υπάλληλοι των Υ. Π Ε 

• δύο υπάλληλοι από φορείς που εποπτεύονται από 
το Υπουργείο Υγείας 

• ένα στέλεχος του ΑΣΕΠ, με τα ισάριθμα αναπληρω¬ 
ματικά τους μέλη. 

Η επιτροπή συγκροτείται με απόφαση του Υπουργού 
Υγείας. Με την ίδια απόφαση ένα μέλος της επιτροπής 
ορίζεται ως Πρόεδρος αυτής. 

β) Επιτροπή Εξέτασης Ενστάσεων η οποία είναι τρι¬ 
μελής και ως έργο έχει την εξέταση των ενστάσεων που 
υποβάλλονται από τους υποψηφίους και τη διαβίβαση 
των αποφάσεων της στην Επιτροπή Ελέγχου Δικαιολο- 
γητικών και Κατάρτισης Πινάκων για την κατάρτιση των 
Οριστικών Πινάκων. 

Μέλη της επιτροπής ορίζονται: 

• ένας υπάλληλος του Υπουργείου Υγείας, 

• ένας υπάλληλος των Υ.ΠΕ. και 

• ένα στέλεχος του ΑΣΕΠ, με τα ισάριθμα αναπληρω¬ 
ματικά τους μέλη. 

Η επιτροπή συγκροτείται με απόφαση του Υπουργού 
Υγείας. Με την ίδια απόφαση ένα μέλος της επιτροπής 
ορίζεται ως Πρόεδρος αυτής. 

Η Επιτροπή Ελέγχου Δικαιολογητικών και Κατάρτισης 
Πινάκων ελέγχει τις αιτήσεις των υποψηφίων που έχουν 
αποσταλεί μαζί μετά συνημμένα δικαιολογητικά και μο- 
ριοδοτεί τους υποψηφίους προκειμένου να καταρτίσει 
τους Προσωρινούς Πίνακες Κατάταξης, Προσληπτέων 
και Απορριπτέων είτε ανά κατηγορία, κλάδο ή/και ει¬ 
δικότητα ή άλλως, όπως θα ορίζεται στην προκήρυξη- 
πρόσκληση εκδήλωσης ενδιαφέροντος. 

Οι Προσωρινοί Πίνακες Κατάταξης περιλαμβάνουν τα 
στοιχεία της αίτησης (αριθμός πρωτοκόλλου ηλεκτρονι¬ 
κής αίτησης) του υποψηφίου,την αναλυτική και συνολι¬ 
κή μοριοδότηση, την ειδικότητα και τις θέσεις επιλογής 
με σειρά προτίμησης, σημαίνονταςτις θέσεις για οποίες 
έχει γίνει αποδεκτό το κριτήριο της εντοπιότητας. 

Σε ξεχωριστό Προσωρινό Πίνακα Απορριπτέων κα- 
ταχωρούνται όλοι οι υποψήφιοι οι οποίοι δεν κατέχουν 
ή δεν απέδειξαν με τα απαραίτητα δικαιολογητικά τα 
υποχρεωτικά προσόντα για την κάλυψη της θέσης που 
έχουν αιτηθεί. Οι Προσωρινοί Πίνακες Απορριπτέων 
περιλαμβάνουν τα ίδια με τους Προσωρινούς Πίνακες 
Κατάταξης στοιχεία και επιπρόσθετα την αιτία απόρρι¬ 
ψης του υποψηφίου. 

Στους ανωτέρω πίνακες οι υποψήφιοι ταξινομούνται 
με βάση το σύνολο της μοριοδότησής τους (μεταξύ ισο- 
βαθμούντων ισχύει το άρθρο πέμπτο της παρούσας με 
την επιφύλαξη εξειδίκευσης στην προκήρυξη - πρόσκλη¬ 
ση εκδήλωσης ενδιαφέροντος). 

Σε ξεχωριστό Προσωρινό Πίνακα Προσληπτέων κάθε 
μία προς κάλυψη θέση αντιστοιχίζεται με έναν υποψήφιο 
από τον Προσωρινό Πίνακα Κατάταξης σύμφωνα με τη 
σειρά προτίμησης και με τη μοριοδότηση συναρτήσει 
της εντοπιότητάς του. 

Οι πίνακες αυτοί αναρτώνται με ευθύνη της Επιτροπή 
Ελέγχου Δικαιολογητικών και Κατάρτισης Πινάκων στην 
ιστοσελίδα του Υπουργείου Υγείας. 

Κατά των ανωτέρω Προσωρινών Πινάκων δύναται να 
ασκηθεί ένσταση μέσα σε αποκλειστική προθεσμία δέκα 
(10) ημερών που αρχίζει από την επομένη της ανάρτησής 
τους στην ιστοσελίδα του Υπουργείου Υγείας. 

Η ένσταση υποβάλλεται ηλεκτρονικά στο διαδικτυακό 
τόπο όπου καταχωρίστηκε η αρχική αίτηση σε ειδικό 
πεδίο ένστασης. Η ηλεκτρονική ένσταση εκτυπώνεται, 
υπογράφεται και κατατίθεται από τους υποψηφίους 
αυτοπροσώπως ή από εξουσιοδοτημένα από αυτούς 
πρόσωπα ή αποστέλλεται ταχυδρομικά με συστημένη 
επιστολή, στο Υπουργείο Υγείας υπόψη της Επιτροπής 
Εξέτασης Ενστάσεων, εντός της ίδιας προθεσμίας στο 
Υπουργείο Υγείας, συνοδευόμενη από τα τυχόν υποστη¬ 
ρικτικά αυτής έγγραφα. 

Η Επιτροπή Εξέτασης Ενστάσεων αποφασίζει για την 
αποδοχή ή την απόρριψη των ενστάσεων και διαβιβά¬ 
ζει τις αποφάσεις της στην Επιτροπή Ελέγχου Δικαιο- 
λογητικών και Κατάρτισης Πινάκων προκειμένου αυτή 
να καταρτίσει τους Οριστικούς Πίνακες Κατάταξης, 
Προσληπτέων και Απορριπτέων. Στον οριστικό πίνακα 
απορριπτέων αναφέρονται μόνο ο αριθμός Πρωτοκόλ¬ 
λου της Ηλεκτρονικής Αίτησης και ο λόγος απόρριψης. 

Η Επιτροπή Ελέγχου Δικαιολογητικών και Κατάρτι¬ 
σης Πινάκων καταρτίζει οριστικούς πίνακες κατάταξης 
που περιλαμβάνουν τα στοιχεία της αίτησης (αριθμός 
Πρωτοκόλλου Ηλεκτρονικής Αίτησης), την αναλυτική 
και συνολική μοριοδότηση, την ειδικότητα καθώς και 
τις θέσεις επιλογής με σειρά προτίμησης, σημαίνοντος 
τις θέσεις για οποίες έχει γίνει αποδεκτό το κριτήριο της 
εντοπιότητας. 


Στον οριστικό πίνακα προσληπτέων κάθε μία προς 
κάλυψη θέση αντιστοιχίζεται με έναν υποψήφιο από 
τον οριστικό πίνακα κατάταξης σύμφωνα με τη σειρά 
προτίμησης και με τη μοριοδότηση συναρτήσει της εντο¬ 
πιότητάς του. Σε περίπτωση που υποψήφιος, σύμφωνα 
με την εντοπιότητα και τη μοριοδότησή του, δύναται να 
αντιστοιχισθεί με περισσότερες από μια θέσεις, αντιστοι- 
χίζεται σε μια θέση με βάση τη σειρά προτίμησής του. 

Οι υποψήφιοι που καταλαμβάνουν θέση σε οριστι¬ 
κό πίνακα προσληπτέων καλούνται εγγράφως από την 
οικεία Υ.ΠΕ. να υπογράψουν σύμβαση εντός συγκεκρι¬ 
μένης προθεσμίας. Η μη προσέλευση και υπογραφή 
σύμβασης δηλώνει παραίτηση από τη διαδικασία διεκ¬ 
δίκησης της θέσης. 

Οι υποψήφιοι που δεν καταλαμβάνουν θέση, εγγρά- 
φονται σε ξεχωριστό πίνακα επιλαχόντων με τη συνο¬ 
λική τους μοριοδότηση κατά φθίνουσα σειρά χωρίς 
να λαμβάνεται υπόψη η εντοπιότητα, για την κάλυψη 
οποιονδήποτε τυχόν κενών θέσεων. Ο πίνακας επιλα- 
χόντων καταρτίζεται και αναρτάται στην ιστοσελίδα του 
Υπουργείου Υγείας από την Επιτροπή Ελέγχου Δικαιο- 
λογητικών και Κατάρτισης Πινάκων. Η πρώτη άρνηση 
υποψήφιου εγγεγραμμένου σε κατάλογο επιλαχόντων 
για υπογραφή σύμβασης σε κενή θέση, δεν επιφέρει αλ¬ 
λαγές στον πίνακα επιλαχόντων (διαγραφή από πίνακα) 
και η διαδικασία συνεχίζεται με τον επόμενο στην κα¬ 
τάταξη επιλαχόντα. Η δεύτερη άρνηση του υποψήφιου 
εγγεγραμμένου σε κατάλογο επιλαχόντων για υπογραφή 
σύμβασης σε κενή θέση, επιφέρει τη διαγραφή του από 
τον πίνακα επιλαχόντων και η διαδικασία συνεχίζεται 
με τον επόμενο στην κατάταξη επιλαχόντα. Ο πίνακας 
επιλαχόντων παύει να ισχύει με την πάροδο ενός έτους 
από την επομένη της ανάρτησής του. Σε περίπτωση νέας 
προκήρυξης - πρόσκλησης εκδήλωσης ενδιαφέροντος 
εντός της προαναφερόμενης προθεσμίας, ο ανωτέρω 
πίνακας διατηρείται ή καταργείται, όπως ορίζεται στη νέα 
προκήρυξη - πρόσκληση εκδήλωσης ενδιαφέροντος, 
τηρούμενης πάντα της ενιαύσιος προθεσμίας. 

Όλοι οι πίνακες αναρτώνται στην ιστοσελίδα του 
Υπουργείου Υγείας και διαβιβάζονται στις Υγειονομικές 
Περιφέρειες με ευθύνη της Επιτροπής Ελέγχου Δικαιο- 
λογητικών και Κατάρτισης Πινάκων. 

Άρθρο Όγδοο 

ΠΡΟΣΛΗΨΗ-ΛΥΣΗ ΣΥΜΒΑΣΗΣ 

Η Υγειονομική Περιφέρεια, σύμφωνα με τα διαλαμβα¬ 
νόμενα στο πρώτο εδάφιο της περίπτωσης α της παρα¬ 
γράφου 4 του άρθρου 106 του ν. 4461/2017, προσλαμ¬ 
βάνει το προσωπικό με σύμβαση εργασίας ιδιωτικού 
δικαίου ορισμένου χρόνου πλήρους και αποκλειστικής 
απασχόλησης διετούς διάρκειας, η οποία δύναται να 
ανανεώνεται μέχρι τη λήξη του προγράμματος, από την 
ημερομηνία ανάληψης καθηκόντων σύμφωνα με την 
υπογραφείσα σύμβαση. Προσληφθέντες οι οποίοι απο¬ 
χωρούν αυτοβούλως πριν από τη λήξη της σύμβασής 
τους, ή για οποιοδήποτε λόγο καταγγέλλεται η σύμβασή 
τους, αντικαθίστανται με υποψήφιους οι οποίοι βρίσκο¬ 
νται στους πίνακες επιλαχόντων. 

Σε κάθε περίπτωση, οι υποψήφιοι που προσλαμβά¬ 
νονται, απασχολούνται για το υπολειπόμενο, κατά περί¬ 
πτωση, χρονικό διάστημα και μέχρι συμπλήρωσης της 
εγκεκριμένης διάρκειας της σύμβασης εργασίας ορισμέ¬ 
νου χρόνου της θέσης. 

Με την προκήρυξη-πρόσκληση εκδήλωσης ενδιαφέ¬ 
ροντος μπορεί να ρυθμίζεται κάθε άλλη σχετική λεπτο¬ 
μέρεια που αφορά στην εφαρμογή της παρούσας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Ο Υπουργός Ο Αναπληρωτής Υπουργός 

ΑΝΔΡΕΑΣ ΞΑΝΘΟΣ ΠΑΥΛΟΣ ΠΟΛΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























